আমেরিকায় ফের বিমান দুর্ঘটনা! মৃত্যু হল ৭ জনের

ওয়েব ডেস্ক : ফের বিমান দুর্ঘটনা (Plane Crash) মার্কিন যুক্তরাষ্ট্রে। এবার ঘটনাস্থল কেনটাকি (Kentucky)। জানা গিয়েছে, বিমানটি টেক অফের পরেই রাস্তায় আছড়ে পড়ে। তার পরেই আগুন ধরে যায় ওই বিমানটিতে। ভয়াবহ এই দুর্ঘটনায় ৭ জনের মৃত্যু হয়েছে বলে খবর। আহত হন আরও ১১জন। এই দুর্ঘটনার জেরে আশাপাশের বেশ কয়েকটি বাড়ি ক্ষতিগ্রস্ত হয়েছে বলে খবর।

মঙ্গলবার বিকেলে ওই কার্গো বিমানটি লুইভিলের বিমানবন্দর থেকে যাচ্চিল হনলুলুর দিকে। জানা যাচ্ছে, উড়ানের পড়েই বিমানের বাঁ দিকের ডানায় ধোঁয়া দেখা দিয়েছিল। আর তার পড়েই বামানটি মাটিতে এসে আছড়ে পড়ে। ভেঙে পড়ার কয়েকটি বাড়িতেও ধাক্কা মারে বিমানটি। ঘটনায় এখনও পর্যন্ত ৭ জনের মৃত্যুর (Death) খবর পাওয়া গিয়েছে। আহত অন্তত ১১ জন। এই ঘটনার একটি ভিডিও ভাইরাল হয়েছে সোশাল মিডিয়ায় (ভিডিয়েটির সত্যতা যাচাই করেনি কলকাতা টিভি)।

আরও খবর : প্রয়াত হিন্দুজা গোষ্ঠীর চেয়ারম্যান গোপীচাঁদ পরমানন্দ হিন্দুজা!

ভিডিয়োতে দেখা গিয়েছে, টেকঅফের পরেই বিমানটি মাটিতে ভেঙে পড়ে। তার পরেই তা থেকে কালো ধোঁয়া নির্গত হতে দেখা যায়। তবে কীভাবে এই ধরণের ঘটনা ঘটে গেল সে বিষয়ে এখনও কিছু জানা যায়নি। সে দেশের এভিয়েশন অ্যাডমিনিস্ট্রেশন সংস্থা এ নিয়ে তদন্ত শুরু করেছে।

#BREAKING A plane crash near Louisville International Airport (SDF) has caused a large fire and smoke, with injuries reported and a shelter-in-place order issued for a five-mile radius around the airport.

Emergency crews are responding to the incident, which is located near… pic.twitter.com/N15i97VltJ

— Breaking News (@TheNewsTrending) November 4, 2025

এই ঘটনা নিয়ে কেনটাকির (Kentucky) গভর্নর অ্যান্ডি বেশিয়ের বলেছেন, ভয়াবহ এই দুর্ঘটনায় বাড়তে পারে মৃতের সংখ্যা। ভেঙে পড়ার সময় কয়েকটি বাড়িতেও ধাক্কা মারে বিমানটি। খবর পেয়ে সেখানে উদ্ধারকারী দল পৌঁছে উদ্ধারকাজ শুরু করেন। তবে এই প্রথম নয়, আমেরিকায় এই ধরণের বিমান দুর্ঘটনার খবর মাঝেমধ্যেই সামনে আসে। যার ফলে ঘটে মৃত্যুর ঘটনাও।